CELEX: 32014R0852
Language: sl
Date: 2014-08-05 00:00:00
Title: Izvedbena uredba Komisije (EU) št. 852/2014 z dne 5. avgusta 2014 o izdaji dovoljenja za L-metionin kot krmni dodatek za vse živalske vrste  Besedilo velja za EGP

6.8.2014   
            
            
               SL
            
            
               Uradni list Evropske unije
            
            
               L 233/22
            
         IZVEDBENA UREDBA KOMISIJE (EU) št. 852/2014
   z dne 5. avgusta 2014
   o izdaji dovoljenja za L-metionin kot krmni dodatek za vse živalske vrste
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1831/2003 Evropskega parlamenta in Sveta z dne 22. septembra 2003 o dodatkih za uporabo v prehrani živali (1) in zlasti člena 9(2) Uredbe,
   ob upoštevanju naslednjega:
   
               (1)
            
            
               Uredba (ES) št. 1831/2003 določa izdajo dovoljenj za dodatke za uporabo v prehrani živali ter razloge in postopke za izdajo takih dovoljenj.
            
         
               (2)
            
            
               V skladu s členom 7 Uredbe (ES) št. 1831/2003 je bil vložen zahtevek za izdajo dovoljenja za L-metionin kot krmni dodatek. V skladu s členom 7(3) Uredbe (ES) št. 1831/2003 so bili navedenemu zahtevku priloženi zahtevani podatki in dokumenti.
            
         
               (3)
            
            
               Zahtevek zadeva dovoljenje za uvrstitev L-metionina, ki ga proizvaja Escherichia coli (KCCM 11252P in KCCM 11340P) kot krmnega dodatka za vse živalske vrste v kategorijo dodatkov „nutritivni dodatki“.
            
         
               (4)
            
            
               Evropska agencija za varnost hrane (v nadaljnjem besedilu: Agencija) je v mnenju z dne 8. oktobra 2013 (2) navedla, da uporaba L-metionina, ki ga proizvaja Escherichia coli (KCCM 11252P in KCCM 11340P), pod predlaganimi pogoji uporabe nima škodljivega vpliva na zdravje živali in ljudi ali na okolje ter da je navedena snov lahko pomemben vir aminokisline L-metionin za vse živalske vrste. Agencija meni, da ni potrebe po posebnih zahtevah v zvezi s spremljanjem po dajanju na trg. Potrdila je tudi poročilo o analitski metodi krmnega dodatka, ki ga je predložil referenčni laboratorij, ustanovljen z Uredbo (ES) št. 1831/2003.
            
         
               (5)
            
            
               Ocena navedene snovi je pokazala, da so pogoji za dovoljenje iz člena 5 Uredbe (ES) št. 1831/2003 izpolnjeni. Zato bi bilo treba dovoliti uporabo navedene snovi, kakor je opredeljeno v Prilogi k tej uredbi.
            
         
               (6)
            
            
               Agencija je v svojem mnenju izrazila zaskrbljenost glede varnosti L-metionina za ciljne vrste, kadar se daje prek pitne vode. Kljub temu ni predlagala mejne vsebnosti L-metionina. Zato je primerno v primeru, kadar se L-metionin daje prek pitne vode, uporabniku dati navodila, naj upošteva vse druge vire metionina za doseganje optimalnega vnosa esencielnih aminokislin brez poseganja v proizvodnost živali.
            
         
               (7)
            
            
               Ukrepi iz te uredbe so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJO UREDBO:
   Člen 1
   Snov iz Priloge, ki spada v kategorijo dodatkov „nutritivni dodatki“ in funkcionalno skupino „aminokisline, njihove soli in analogi“, se dovoli kot dodatek v prehrani živali v skladu s pogoji iz navedene priloge.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 5. avgusta 2014
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 268, 18.10.2003, str. 29.
   
      (2)  EFSA Journal 2013; 11(10):3428.
   
      PRILOGA
      
                  Identifikacijska številka dodatka
               
               
                  Ime imetnika dovoljenja
               
               
                  Dodatek
               
               
                  Sestava, kemijska formula, opis, analitska metoda
               
               
                  Vrsta ali kategorija živali
               
               
                  Najvišja starost
               
               
                  Najnižja vsebnost
               
               
                  Najvišja vsebnost
               
               
                  Druge določbe
               
               
                  Datum poteka veljavnosti dovoljenja
               
            
                  mg/kg popolne krmne mešanice z vsebnostjo vlage 12 %
               
            
                  
                     Kategorija nutritivnih dodatkov. Funkcionalna skupina: aminokisline, njihove soli in analogi
                  
               
            
                  3c305
               
               
                  —
               
               
                  L-metionin
               
               
                  
                     Sestava dodatka
                  
                  L-metionin s čistostjo najmanj 98,5 %
                  
                     Lastnosti aktivne snovi
                  
                  L-metionin ((2S)-2-amino-4- (metiltio) butanojska kislina), pridobljen s fermentacijo z Escherichia coli (KCCM 11252P in KCCM 11340P)
                  Kemijska formula: C5H11NO2S
                  št. CAS: 63-68-3
                  
                     Analitska metoda
                      (1)
                  
                  Določanje L-metionina v krmnem dodatku: infrardeča absorpcijska in optična rotacija – metode iz monografij FCC.
                  Za določanje količine metionina v krmnem dodatku in premiksih, ki vsebujejo več kot 10 % metionina: ionska izmenjevalna kromatografija v povezavi z derivatizacijo po koloni in fotometrično ali fluorescenčno detekcijo (HPLC-VIS/FD) – ISO/DIS 17180.
                  Za določanje metionina v premiksih, ki vsebujejo manj kot 10 % metionina, krmnih mešanicah, posamičnih krmilih in vodi: ionska izmenjevalna kromatografija v povezavi z derivatizacijo po koloni in fotometrično detekcijo (HPLC/VIS) – Uredba Komisije (ES) št. 152/2009 (2)(Priloga III, F).
               
               
                  vse vrste
               
               
                  —
               
               
                   
               
               
                   
               
               
                  
                              1.
                           
                           
                              L-metionin se lahko uporablja tudi prek pitne vode.
                           
                        
                              2.
                           
                           
                              Na dodatku in premiksih mora biti označeno naslednje:
                              „Če se dodatek daje prek pitne vode, je treba preprečiti presežek beljakovin.“
                           
                        
                              3.
                           
                           
                              Kadar se na posamičnih krmilih in krmnih mešanicah prostovoljno navede dodatek, se vključi naslednje:
                              
                                          —
                                       
                                       
                                          ime in identifikacijska številkadodatka,
                                       
                                    
                                          —
                                       
                                       
                                          dodana količinadodatka.
                                       
                                    
                        
               
                  26. avgust 2024
               
            
         (1)  Podrobnosti o analitskih metodah so na voljo na naslovu referenčnega laboratorija: https://ec.europa.eu/jrc/en/eurl/feed-additives/evaluation-reports
      
         (2)  UL L 54, 26.2.2009, str. 1.